Sommeren 1987 ble mannskapet på Kvikk satt til å male dekket og skutesidene med Pioner TC. Det ble brukt Pioner primer (aluminiumsmaling) og tynner nr. 7, som bestod av løsemiddelet xylen. Xylen kan forårsake fødselsskader som ryggmargsbrokk, klumpfot og hjertefeil. Reservemaling ble lagret over mange år i noen skap på båten, og mannskapet skal ved mange anledninger ha klaget på sterk malingslukt inne i båten.